	Dette er et eksempel på mal for intensjonsavtale vedrørende mulig fremtidig forsknings- og utviklingssamarbeid mellom en leverandørbedrift og en pilotkunde, hvor sistnevnte kan være et privat eller offentlig foretak. Partene er ikke forpliktet til å bruke malen og kan således gjerne bruke et annet rammeverk for å regulere rettigheter og plikter.
Innovasjon Norge understreker at malen:
(i) kun er ment som et utgangspunkt og at hver av partene bør innhente juridisk bistand for å ivareta egne rettslige og kommersielle interesser;
(ii) ikke nødvendigvis er uttømmende og at det kan tenkes flere alternativer til løsningsforslagene i malen; og
(iii) brukes på eget ansvar og at Innovasjon Norge ikke er ansvarlig for eventuelle feil eller mangler i malen.





DENNE INTENSJONSAVTALEN er inngått
[bookmark: _Toc472674204]MELLOM:
(1)	[FORETAKSNAVN] (organisasjonsnummer [nummer]), [adresse] («Leverandørbedriften»); og
(2)	[FORETAKSNAVN] (organisasjonsnummer [nummer]), [adresse] («Pilotkunden»)
FØLGENDE ER AVTALT:
Formål
Formålet med intensjonsavtalen er å erklære partenes felles ønske og vilje til å inngå et forsknings- og utviklingssamarbeid vedrørende [beskrivelse av prosjektet] («Prosjektet»).
Denne intensjonsavtalen inneholder en oppsummering av de viktigste vilkårene partene er enige om og som skal danne grunnlag for videre forhandlinger om gjennomføringen og finansieringen av Prosjektet.
Partenes ytelser i Prosjektet
Leverandørbedriften skal bidra med følgende inn i Prosjektet:
Kompetanse til å utføre Prosjektet.
Kostnadsdekning, inklusive offentlig finansiering, tilsammen på maksimum 80 %.
Aktiv deltagelse gjennom møter, styringsgruppe el.
[Eventuelle andre ytelser].
Pilotkunden skal bidra med følgende inn i Prosjektet:
Behovskrav og spesifikasjoner.
Kunnskap og kompetanse.
Aktiv deltagelse gjennom møter, styringsgruppe el.
Validering og testing av løsning.
Kostnadsdekning, tilsammen på minimum 20 %.
[Eventuelle andre ytelser].
inngåelse av Innovasjonskontrakt
Dersom partene kommer til enighet om hvordan Prosjektet skal gjennomføres og finansieres, skal det inngås en rettslig bindende innovasjonskontrakt («Innovasjonskontrakt»).
Inngåelse av Innovasjonskontrakten er betinget av at Leverandørbedriften får tilbud om tilskudd fra Innovasjon Norge.
[bookmark: _Ref478113433]Taushetsplikt
Informasjon som partene blir kjent med i forbindelse med intensjonsavtalen og gjennomføringen av intensjonsavtalen skal behandles konfidensielt, og ikke gjøres tilgjengelig for utenforstående uten samtykke fra den annen part. 
Partene skal ta nødvendige forholdsregler for å sikre at uvedkommende ikke får innsyn i eller kan bli kjent med taushetsbelagt informasjon.
Taushetsplikten er ikke til hinder for at opplysningene brukes når ingen berettiget interesse tilsier at de holdes hemmelig, for eksempel når de er alminnelig kjent eller alminnelig tilgjengelig andre steder.
Taushetsplikten gjelder også etter at intensjonsavtalen er opphørt. Ansatte eller andre som fratrer sin tjeneste hos en av partene, skal pålegges taushetsplikt også etter fratredelsen om forhold som nevnt ovenfor.
For part som er en offentlig virksomhet er taushetsplikt etter denne bestemmelsen ikke mer omfattende enn det som følger av forvaltningsloven eller tilsvarende sektorspesifikk regulering.  Taushetsplikt etter denne bestemmelsen er ikke til hinder for utlevering av informasjon som kreves fremlagt i henhold til lov eller forskrift, herunder offentlighet og innsynsrett som følger av offentlighetsloven. Om mulig, skal den andre parten varsles før slik informasjon gis.
Partenes forpliktelser under intensjonsavtalen
Ingen av partene skal utlede rettigheter eller forpliktelser av intensjonsavtalen med unntak av de rettigheter og forpliktelser som følger av pkt. 4.
[bookmark: _Toc410127020][bookmark: _Toc417547393][bookmark: _Toc472674217]Lovvalg og verneting
Partenes rettigheter og plikter etter denne intensjonsavtalen bestemmes i sin helhet av norsk rett.
Dersom en tvist ikke blir løst ved forhandlinger eller mekling, kan hver av partene forlange tvisten avgjort med endelig virkning ved norske domstoler.

